Savara
Savara Res apud Vicidata repertae: Civitas: Francia Locus: 48°49′23″N 2°12′39″E Numerus incolarum: 22 618 Zona horaria: UTC+1, UTC+2 Situs interretialis Nomen officiale: Sèvres Gestio Praefectus: Grégoire de La Roncière Procuratio superior: Alta Sequanae, arrondissement of Boulogne-Billancourt, Grand Paris Geographia Superficies: 3.91 chiliometrum quadratum Territoria finitima: Sanctus Clodoaldus, Bononia ad Sequanam, Moldonium, Cativilla, Ville-d'Avray Coniunctiones urbium Urbes gemellae: Guelpherbytum, Mount Prospect Tabula aut despectus Savara, rarius Separa (Francogallice Sèvres) est commune Francicum 22'978 incolarum (anno 2010) praefecturae Altorum Sequanae in regione Insula Francica. Prope Castellum Versaliense sita Separa sedes est crebrorum conventuum et consociationum, inter alia Tabularii ponderum mensurarumque internationalis, ubi chiliogramma exemplare et primum metri exemplar asservantur. Notissima facta est Separa pactis ibi anno 1920 ictis, quibus Bello Orbis Terrarum Primo confecto ac Imperio Ottomanico delapsa res politicae in Europa austro-orientali Turciaque in ordinem adducerentur: Inter alia pactum est Armenos et Curdos (plebiscito habito) in libertatem dimittendos, Asiae minoris regionem litoralem circa Smyrnam (hodie Izmir) Graeciae, partem austro-occidentalem Italiae, austro-orientalem Franciae et Britanniae Maiori coniungendae fore. Pacta ab Mustapha Cemal Ataturco et „Neoturcis“ non agnita anno 1923 Pacto Lausannensi pro Turcia mutata sunt.